b'\n_START_ARTICLE_\nPalingon, Taguig\n_START_SECTION_\nKasaysayan\n_START_PARAGRAPH_\nSang-ayon sa mga kasaysayan ng mga matatanda noong unang panahon, may mga kastilang naglalakad na parang mga inosente. Marahil sila ay naligaw at hindi alam ng patutunguhan, dala palibhasa sa kaunti pa ang bahayan noon, at halos nakakanlungan ng mayabong na kawayanan. Hindi nila alam kung anong lugar at pangalan ng lugar na kanilang kinaroroonan. Wala silang ginawa kundi ang nagpalingon-lingon na lamang,  Kaya mula noon ito\xe2\x80\x99y binasagan at pinangalanan \xe2\x80\x9cPALINGON\xe2\x80\x9d_NEWLINE_Mayroon pang isang kasaysayan ang pangalan \xe2\x80\x9cPalingon.\xe2\x80\x9d_NEWLINE_Noong unang panahon, ang mga taga Tipas na malakas ang pananampalataya ay hindi nagustuhan ang pamamalakad ng Pari sa Taguig. Ninais nilang mapasailalim ng pamamahala ng Parokya ng Pasig. Kung anong parokya ang nakasasakop  sa Tipas ay nabibigyan lunas sa pamamagitan ng sabay sa pagtugtog ng kampana ng dalawang bayan._NEWLINE_Ang mga ito sa isang dako ng Tipas ay unang narinig ang kampana sa Taguig, kung kaya\xe2\x80\x99t sila ay doon lumingon._NEWLINE_Sinasabi na dito hinango ang pangalan \xe2\x80\x9cPalingon\xe2\x80\x9d._NEWLINE_Ang Palingon ay isang dating sitio ng Barrio Tipas. Noong kapanahunan ni Pangulong Ferdinand Marcos ng mababa ng Martial Law, at noon ay kasalukuyang Punong Bayan ng Taguig, si G. Monico Tanyag, ang sitio Palingon ay naging isang Barrio ng Taguig. Ang Barrio Palingon ay naging maunlad at maganda pa ang hinaharap na kinabukasan.'